ai4bharat/Pralekha huggingface dataset:
অর্থমন্ত্রক
আয়কর দপ্তরের ই-দাখিল পোর্টালে ২ কোটির বেশি আয়কর রিটার্ন দাখিল
নতুন দিল্লি, ১৪ অক্টোবর, ২০২১
আয়কর দপ্তরের ই-দাখিল পোর্টালে গত বুধবার  পর্যন্ত ২ কোটির বেশি আয়কর রিটার্ন জমা পড়েছে। উল্লেখ করা যেতে পারে, গত ৭ জুন আয়কর দপ্তরের নতুন এই পোর্টালের সূচনা হয়। গোড়ার দিকে পোর্টালে কিছু সমস্যা ও প্রযুক্তিগত ত্রুটির কারণে কর দাতাদের অসুবিধায় পড়তে হয়। এর পর থেকে পোর্টালে একাধিক প্রযুক্তিগত ত্রুটি সংশোধন করা হয় এবং দ্রুত ব্যবহার-বান্ধব করে তুলতে সবরকম ব্যবস্থা নেওয়া হয়।
আয়কর দপ্তরের তথ্যানুযায়ী, গত বুধবার পর্যন্ত এই পোর্টালে ১৩ কোটি ৪৪ লক্ষের বেশি কর দাতা লগইন করেছেন। এমনকি, প্রায় ৫৪ লক্ষ ৭০ হাজার কর দাতা ফর্গেট পাসওয়ার্ড ব্যবস্থার সুবিধা নিয়ে পাসওয়ার্ড উদ্ধার করেছেন।
যাবতীয় আয়কর দাখিল পদ্ধতিকে ই-দাখিল ব্যবস্থায় রূপান্তরিত করা হয়েছে। ২০২১-২২ মূল্যায়ন বর্ষে ২ কোটির বেশি আয়কর রিটার্ন দাখিল করা হয়েছে। এর মধ্যে আয়কর রিটার্ন দাখিল ১ ও ৪ সর্বাধিক ৮৬ শতাংশ। আরও একটি উল্লেখযোগ্য বিষয় হলো এই পোর্টালে দাখিল ১ কোটি ৭০ লক্ষ্যের বেশি রিটার্ন ই-যাচাই করা হয়েছে। আধার ভিত্তিক এককালীন পাসওয়ার্ড ব্যবস্থার মাধ্যমে ১ কোটি ৪৯ লক্ষের বেশি রিটার্ন ই-যাচাই করা হয়েছে। আয়কর রিটার্ন প্রসেসিং এবং রিফান্ড ইস্যু করার জন্য আধার ভিত্তিক এককালীন পাসওয়ার্ড ও অন্যান্য পদ্ধতিতে ই-যাচাই অত্যন্ত গুরুত্বপূর্ণ।
ইতিমধ্যেই, ১ ও ৪ আয়কর রিটার্ন অনুযায়ী যে সমস্ত রিটার্ন যাচাই করা হয়েছে তার মধ্যে ১ কোটি ৬ লক্ষের বেশি রিটার্ন প্রসেস করা হয়েছে এবং ২০২১-২২ মূল্যায়ন বর্ষে ৩৬ লক্ষ ২২ হাজারের বেশি রিভান্ড জারি করা হয়েছে। আয়কর রিটার্ন ২ ও ৩ দাখিল প্রক্রিয়ার প্রসেসিং শীঘ্রই শুরু হবে।
আয়কর দপ্তরের পক্ষ থেকে জানানো হয়েছে, গত ১৩ তারিখ পর্যন্ত ১৫ লক্ষ ৭২ হাজারের বেশি বিধিবদ্ধ ফর্ম জমা করা হয়েছে। এর মধ্যে ৯ লক্ষ ৮ হাজার টিডিএস ফর্ম, সংস্থা/ প্রতিষ্ঠানের নথিভুক্তির জন্য ১ লক্ষ ২৯ হাজার ১০এ ফর্ম, বকেয়া বেতনের জন্য ১ লক্ষ ৯৮ হাজার ১০ই ফর্ম জমা পড়েছে। এমনকি ২১ লক্ষ ৪০ হাজারের বেশি ই-প্যান অনলাইনে বন্টন করা হয়েছে। এই পোর্টালের মাধ্যমে ফেসলেস ব্যবস্থায় ১২ লক্ষ ২০ হাজারের বেশি নোটিশ কর দাতাদের ইস্যু করা হয়েছে।
আয়কর দপ্তরের পক্ষ থেকে সমস্ত কর দাতাকে টিডিএস ও অন্যান্য মাশুল মেটানোর আগে তা ই-দাখিল পোর্টালের মাধ্যমে যাচাই করে নেওয়ার অনুরোধ করা হচ্ছে। এখনও যে সমস্ত কর দাতা ২০২১-২২ মূল্যায়ন বর্ষে আয়কর রিটার্ন দাখিল করেননি তাদের দ্রুত সম্পন্ন করার কথা বলা হচ্ছে।
CG/BD/SKD/
(Visitor Counter : 126
যোগাযোগওতথ্যপ্রযুক্তিমন্ত্রক
তথ্য ও যোগাযোগ প্রযুক্তির ক্ষেত্রে সহযোগিতার জন্য ভারত ও জাপানের মধ্যে সহযোগিতাপত্রটিকে কেন্দ্রীয় মন্ত্রিসভা অনুমোদন দিয়েছে
নতুনদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে তথ্য ও যোগাযোগ প্রযুক্তি সংক্রান্ত বিষয়ে ভারত ও জাপানের মধ্যে দ্বিপাক্ষিক সহযোগিতা সংক্রান্ত সহযোগিতাপত্রটি স্বাক্ষরের অনুমতি দেওয়া হয়েছে।
এই সহযোগিতাপত্র, দুটি দেশের মধ্যে সহযোগিতাকে দৃঢ় করবে এবং যোগাযোগ ক্ষেত্রে পারস্পরিক স্বার্থ ও কৌশলগত উদ্যোগগুলিকে সাহায্য করবে। ভারত জাপানকে বিশেষ কৌশলগত এবং আন্তর্জাতিক ক্ষেত্রে অংশীদারের মর্যাদা দিয়ে থাকে।
এই সহযোগিতাপত্র স্বাক্ষরের ফলে দুটি দেশের মধ্যে ৫-জি নেটওয়ার্ক, টেলি-যোগাযোগ সুরক্ষা, সাবমেরিন কেবল, যোগাযোগ সংক্রান্ত সরঞ্জাম ও যন্ত্রপাতির শংসাপত্র প্রদান, ওয়্যারলেস এবং আইসিটি প্রযুক্তির অত্যাধুনিক ব্যবহার, জনসাধারণকে রক্ষা করা, বিপর্যয় ব্যবস্থাপনার সময় ত্রাণ সাহায্য, কৃত্রিম মেধা, ব্লক চেন, স্পেক্ট্রাম চেন, বহুস্তরীয় ক্ষেত্রে সহযোগিতা ইত্যাদি বিষয়ে একযোগে কাজ করতে সুবিধে হবে।
এই সহযোগিতাপত্রের ফলে ভারত, আন্তর্জাতিক মানের ব্যবস্থাপনায় অংশগ্রহণের সুযোগ পাবে এবং সেই সম্ভাবনা আরও বাড়বে। তথ্য ও যোগাযোগ প্রযুক্তির ক্ষেত্রে এই সহযোগিতার ফলে ভারতের তথ্য ও সংযোগ প্রযুক্তির পরিকাঠামো বৃদ্ধি করতে সুবিধা হবে। এছাড়াও, সাবমেরিন কেবল বসানোর কাজে নতুন নতুন প্রযুক্তির মাধ্যমে ভারতের মূল ভূখণ্ডের সঙ্গে প্রত্যন্ত অঞ্চলের যোগাযোগ ব্যবস্থা গড়ে তুলতে সুবিধা হবে। এই সহযোগিতাপত্রের আরেকটি লক্ষ্য হল, তথ্য ও সংযোগ প্রযুক্তিতে মানবসম্পদের দক্ষতা বৃদ্ধি করা, স্টার্ট-আপ অর্থাৎ, নতুন নতুন উদ্যোগ গড়ে তুলতে সাহায্য করা౼ যার ফলে, আত্মনির্ভর ভারত অভিযানের ক্ষেত্রে সুবিধা হবে।
CG/CB
(
রেলমন্ত্রক
‘এক ভারত শ্রেষ্ঠ ভারত’ কর্মসূচিতে অংশগ্রহণকারী যুবাদের জন্য ট্রেন ভাড়ায় ৫০ শতাংশ ছাড়
নয়াদিল্লি, ১৮ ডিসেম্বর, ২০১৯
‘এক ভারত শ্রেষ্ঠ ভারত’ কর্মসূচিতে অংশগ্রহণকারী যুবাদের যাতায়াতে সুবিধা প্রদানে ট্রেন ভাড়ায় ৫০ শতাংশ ছাড় দেওয়ার সিদ্ধান্ত নিয়েছে ভারতীয় রেল। ভাড়ায় ছাড়ে এই সুবিধা দ্বিতীয় শ্রেণী বা স্লিপার ক্লাসের মূল ভাড়ার ক্ষেত্রে মিলবে। এই কর্মসূচিতে অংশ নেওয়ার জন্য এক রাজ্য থেকে অন্য রাজ্যে যাতায়াতের ক্ষেত্রে সেই সমস্ত যুবারাই ভাড়ায় ছাড়ের সুবিধা পাবেন যাঁদের মাসিক আয় ৫ হাজার টাকার বেশি নয়। বিশেষ সুবিধার অঙ্গ হিসেবে ভাড়ায় এই ছাড় দেওয়ার সিদ্ধান্ত হয়েছে। সাধারণ ট্রেনগুলিতে ভাড়ায় ছাড়ের এই সুবিধা পাওয়া যাবে। বিশেষ ট্রেন বা কামরার ক্ষেত্রে ছাড়ের এই সুবিধা মিলবে না। রিটার্ন জার্নির ক্ষেত্রেও এই সুবিধা মিলবে তবে, মেল ও এক্সপ্রেস ট্রেনগুলির দ্বিতীয় শ্রেণী ও স্লিপার ক্লাসের ভাড়া প্রথমবার যাত্রার ক্ষেত্রে মিটিয়ে ফেলতে হবে। যাত্রা শুরুর স্টেশন থেকে গন্তব্য পর্যন্ত দূরত্ব ৩০০ কিলোমিটারের বেশি হলেই ভাড়ায় ছাড়ের সুবিধা পাওয়া যাবে। বিভিন্ন রাজ্যের মানবসম্পদ উন্নয়ন মন্ত্রকের সচিবের পক্ষ থেকে রেলের নির্দিষ্ট পদ্ধতি মেনে প্রয়োজনীয় নথিপত্র পেশ করার পর ভাড়ায় ছাড়ের সুবিধা দেওয়া হবে। এই কর্মসূচিতে অংশগ্রহণে আগ্রহী যুবক-যুবতীদের ভাড়ায় ছাড়ের সুবিধা গ্রহণের জন্য মুখ্য কমার্শিয়াল ম্যানেজার বা ডিভিশনাল কমার্শিয়াল ম্যানেজারের কাছে প্রয়োজনীয় নথিপত্র জমা করতে হবে। রেলের আধিকারিকদের কাছ থেকে ভাড়ায় ছাড়ের সুবিধা সংক্রান্ত নথি হাতে পাওয়ার পর তা সংশ্লিষ্ট স্টেশন মাস্টারের কাছে পেশ করতে হবে। এরপরই অংশগ্রহণকারী যুবাদের ভাড়ায় ছাড়ের অনুমতি মিলবে।
কেন্দ্র সরকার, রাজ্য সরকার, স্থানীয় সংস্থা, বিধিবদ্ধ সংস্থা, কর্পোরেশন অথবা সরকারি অধিগৃহীত প্রতিষ্ঠান বা বিশ্ববিদ্যালয়ের খরচে যাঁরা কর্মসূচিতে অংশগ্রহণের জন্য ট্রেন সফর করবেন, তাঁরা ভাড়ায় ছাড়ের এই সুবিধা পাবেন না। উল্লেখ করা প্রয়োজন, যাতায়াতের ভাড়ার ক্ষেত্রে ছাড় মিললেও সংরক্ষণ মাশুল ও প্রযোজ্য অন্যান্য মাশুলে কোন ছাড় মিলবে না। ভাড়ায় ছাড়ের সুবিধা গ্রহণের ক্ষেত্রে আগ্রহী যুবারা সংশ্লিষ্ট রেল জোনের মুখ্য কমার্শিয়াল ম্যানেজারের সঙ্গে যোগাযোগ করতে পারেন।
CG/BD/DM
(Visitor Counter : 73
আদিবাসীবিষয়কমন্ত্রক
উপজাতি গোষ্ঠীর মানুষের মধ্যে শিক্ষার প্রসারের বিষয়টিকে সরকার অগ্রাধিকার দিয়েছে : শ্রী অর্জুন মুন্ডা
নয়াদিল্লি, ২৩ ফেব্রুয়ারি, ২০২২
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা ২২শে ফেব্রুয়ারি ঝাড়খন্ডের বিভিন্ন জেলার ৭টি একলব্য আদর্শ আবাসিক বিদ্যালয়ের ছাত্রছাত্রীদের সঙ্গে মতবিনিময় করেছেন। মতবিনিময়ের এই অনুষ্ঠানে মন্ত্রী জানান, উপজাতি গোষ্ঠীর মানুষের মধ্যে শিক্ষার প্রসারের বিষয়টিকে সরকার অগ্রাধিকার দিচ্ছে। তাঁদের আন্তর্জাতিক মানের শিক্ষায় শিক্ষিত করতে সরকার ৪৫২টি একলব্য আদর্শ আবাসিক বিদ্যালয় গড়ে তোলার সিদ্ধান্ত নিয়েছে। এই স্কুলগুলিতে আদিবাসী ছাত্রছাত্রীদের উন্নত মানের শিক্ষা দেওয়া হয়। তিনি আরও জানান, প্রধানমন্ত্রী ৫০টি একলব্য আদর্শ আবাসিক বিদ্যালয়ের শিলান্যাস করেছেন। ১৫ই নভেম্বর জনজাতীয় গৌরব দিবসের অনুষ্ঠানে প্রধানমন্ত্রী এই শিলান্যাস করেন। শ্রী মুন্ডা জানান, এই স্কুলগুলিতে উন্নতমানের লেখাপড়ার পাশাপাশি, খেলাধূলা ও সাংস্কৃতিক বিষয়ের উপর চর্চাও করা হয়। ছাত্রছাত্রীরা বিভিন্ন সামাজিক ও দেশ গড়ার কাজে অংশ নেয়।
প্রধানমন্ত্রী শ্রী নরেন্দ্র মোদীর উদাহরণ দিয়ে শ্রী মুন্ডা বলেন, তাঁর কাজে ব্যস্ততা থাকা সত্ত্বেও এই প্রথম একজন প্রধানমন্ত্রী পরীক্ষা পে চর্চার মতো অনুষ্ঠানের মধ্য দিয়ে ছাত্রছাত্রীদের সঙ্গে সরাসরি মতবিনিময় করে থাকেন। আদিবাসী সম্প্রদায়ের ছাত্রছাত্রীদের জন্য মন্ত্রকের বিভিন্ন বৃত্তির কথা দপ্তরের সচিব শ্রী অনীল কুমার ঝা জানিয়েছেন।
কেন্দ্রীয় মন্ত্রী চাপমুক্তভাবে পরীক্ষায় বসার পরামর্শ দেন। তিনি নিজের ছাত্র জীবনের অভিজ্ঞতার কথা ভাগ করে নেওয়ার সময় নীতিবোধ ও মূল্যবোধের প্রসঙ্গও উল্লেখ করে।
CG/CB/SB
(Visitor Counter : 135
প্রধানমন্ত্রীরদপ্তর
সংবিধান দিবসে সংবিধান রচয়িতাদের উদ্দেশে শ্রদ্ধা নিবেদন করলেন প্রধানমন্ত্রী
নয়াদিল্লি, ২৬ নভেম্বর, ২০২২
দেশকে যাঁরা সংবিধান উপহার দিয়েছেন সেই মহাপ্রাণ ব্যক্তিদের উদ্দেশে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। জাতি গঠনের যে স্বপ্ন তাঁরা দেখেছিলেন, তার বাস্তবায়নের অঙ্গীকারের কথাও তিনি পুনর্ব্যক্ত করেছেন।
এক ট্যুইট বার্তায় প্রধানমন্ত্রী বলেছেন :
“আজ সংবিধান দিবস। যাঁরা আমাদের সংবিধান উপহার দিয়ে গেছেন, সেই মহাপ্রাণ ব্যক্তিদের উদ্দেশে আমি শ্রদ্ধা জানাই। জাতি গঠনের যে স্বপ্ন তাঁরা দেখেছিলেন, তা বাস্তবায়িত করার লক্ষ্যে অঙ্গীকারবদ্ধ থাকার কথা আমি পুনরুচ্চারণ করছি।”
PG/SKD/DM/
(
প্রধানমন্ত্রীরদপ্তর
প্রধানমন্ত্রী ১০৬ বছর বয়সী শ্যাম শরণ নেগি-কে অভিনন্দন জানালেন ভোটাধিকার প্রয়োগ করার জন্য
নয়াদিল্লি, ২ নভেম্বর ২০২২
প্রধানমন্ত্রী শ্রী নরেন্দ্র মোদী ১০৬ বছর বয়সী শ্যাম শরণ নেগি-র প্রশংসা করলেন ৩৪ বার ভোটাধিকার প্রয়োগ করার জন্য।
প্রধানমন্ত্রী ট্যুইট করেছেন :
“এটা অভিনন্দনযোগ্য এবং তরুণ ভোটদাতাদের কাছে অনুপ্রেরণাস্বরূপ যাতে তাঁরা নির্বাচনে অংশগ্রহণ করেন এবং আমাদের গণতন্ত্রকে শক্তিশালী করেন।”
(PG/AP/DM
প্রধানমন্ত্রীরদপ্তর
অরুণাচল প্রদেশের বিভিন্ন জেলায় মুক্ত লাইব্রেরি কেন্দ্র স্থাপনে নগরাং শিক্ষণ প্রতিষ্ঠানের প্রশংসা প্রধানমন্ত্রীর
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী অরুণাচল প্রদেশের বিভিন্ন জেলায় মুক্ত লাইব্রেরি কেন্দ্র স্থাপনে নগরাং শিক্ষণ প্রতিষ্ঠানের প্রশংসা করেছেন।
কেন্দ্রীয় মন্ত্রী শ্রী কিরেন রিজিজু এক ট্যুইটের প্রত্যুত্তরে প্রধানমন্ত্রী ট্যুইট করে বলেন:
“প্রশংসনীয় প্রয়াস।”
PG/AB/NS
(
প্রধানমন্ত্রীরদপ্তর
মধ্যপ্রদেশে অগ্নিকাণ্ডে প্রাণহানির ঘটনায় প্রধানমন্ত্রীর শোকপ্রকাশ
নতুন দিল্লি, ০৭ মে, ২০২২
প্রধানমন্ত্রী শ্রী নরেন্দ্র মোদী মধ্যপ্রদেশে অগ্নিকাণ্ডে প্রাণহানির ঘটনায় শোকপ্রকাশ করেছেন। আহতদের দ্রুত আরোগ্য কামনা করেছন তিনি।
প্রধানমন্ত্রীর কার্যালয় থেকে ট্যুইট বার্তায় বলা হয়েছে;
“মধ্যপ্রদেশের ইন্দোরে আগুন লাগার ঘটনা খুবই দুঃখজনক। এই দুর্ঘটনায় যাঁরা প্রাণ হারিয়েছন, তাঁদের পরিবারের প্রতি গভীর সমবেদনা জানাই। একই সঙ্গে আমি আহতদের দ্রুত আরোগ্য কামনা করছি : PM @narendramodi”
CG/SS/SKD/
(
প্রধানমন্ত্রীরদপ্তর
পণ্ডিত মদন মোহন মালব্যর জন্মদিনে প্রধানমন্ত্রীর তাঁর প্রতি শ্রদ্ধা নিবেদন
নতুনদিল্লি, ২৫শে ডিসেম্বর, ২০২১
প্রধানমন্ত্রী শ্রী নরেন্দ্র মোদী , পণ্ডিত মদন মোহন মালব্যকে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “ মহান স্বাধীনতা সংগ্রামী, শিক্ষাবিদ ও সমাজ সংস্কারক মহামনা পণ্ডিত মদন মোহন মালব্যকে তাঁর জন্মদিনে প্রণাম জানাই”।
CG/CB/
(
তথ্যওসম্প্রচারমন্ত্রক
নিউজ অন এআইআর রেডিও লাইভ – স্ট্রিম'এর বিষয়ে বিশ্ব ক্রমতালিকা
নতুন দিল্লি, ১ অক্টোবর, ২০২১
বিশ্বব্যাপী শীর্ষ এআইআর স্ট্রিম-এর ক্রমতালিকায় বড় পরিবর্তন এসেছে । এআইআর তামিল, এআইআর নিউজ ২৪X৭ এই ক্রমতালিকায় শীর্ষ ১০-এর মধ্যে পুণরায় জায়গা করে নিয়েছে । রেনবো কন্নড় কামানবিলু এবং অস্মিতা মুম্বাই এই ক্রমতালিকা থেকে বাদ পড়েছে । এআইআর চেন্নাই রেনবো এবং এফএম রেনবো মুম্বাই এই ক্রমতালিকায় যথাক্রমে অষ্টম ও দশম স্থান দখল করেছে ।
বিশ্বের শীর্ষ দেশগুলির সর্বশেষ ক্রমতালিকায় গত ১২ সপ্তাহ ধরে মার্কিন যুক্তরাষ্ট্র, অস্ট্রেলিয়া, ব্রিটেন, ফিজি এবং কানাডা-এই ৫ পাঁচটি দেশে নিউজ অন এআইআর অ্যাপে অল ইন্ডিয়া রেডিও-র লাইভ স্ট্রিম সবচেয়ে বেশি জনপ্রিয়তা লাভ করেছে ।
শীর্ষ এআইআর স্ট্রিমগুলির জন্য ক্রমতালিকায় অল ইন্ডিয়া রেডিও-র ‘এআইআর রাগম’ –এর ভারতীয় শাস্ত্রীয় সঙ্গীত চ্যানেল জার্মানি, ফিনল্যান্ড এবং নেদারল্যান্ডের মতো ইউরোপীয় দেশগুলিতে বেশ জনপ্রিয় । সৌদি আরব, সংযুক্ত আরব আমিরশাহী, কুয়েত, ওমান এবং কাতারের মতো মধ্যপ্রাচ্যের দেশগুলিতে এআইআর কোদাইকানাল ভালো জায়গা করে নিয়েছে ।
নিউজ অন এআইআর অ্যাপে আকাশবাণীর ২৪০টিরও বেশি রেডিও পরিষেবা সরাসরি সম্প্রচার হয়ে থাকে। এই নিউজ অন এআইআর অ্যাপে আকাশবাণীর স্ট্রিমগুলির প্রচুর সংখ্যক শ্রোতা রয়েছে । শুধু ভারতেই নয়,৮৫টিরও বেশি দেশে বিশ্বব্যাপী ৮ হাজারেরও বেশি শহরে বহু শ্রোতা ছড়িয়ে রয়েছেন ।চলতি বছরের ১৬-২৯ সেপ্টেম্বর পর্যন্ত পাক্ষিক তথ্যের ওপর ভিত্তি করে এই ক্রমতালিকা প্রকাশ করা হয়েছে ।
CG/SS/RAB
(Visitor Counter : 137
প্রধানমন্ত্রীরদপ্তর
প্রধানমন্ত্রী কোভিড-১৯ এবং ইউক্রেন সঙ্কটের সময়ে বিএপিএস-এর ত্রাণ কাজের প্রশংসা করেছেন
নতুন দিল্লি, ১৬ এপ্রিল, ২০২২
প্রধানমন্ত্রী শ্রী নরেন্দ্র মোদী প্রবীণ বিএপিএস সাধু, ঈশ্বরচরণ স্বামী, ব্রহ্মবিহারী স্বামীর সঙ্গে দেখা এবং কোভিড-১৯ ও ইউক্রেন সঙ্কটের সময়ে বিএপিএস-এর ত্রাণ কাজের প্রশংসা করেছেন। শ্রী মোদী, পরম পুজোনীয় প্রমুখ স্বামী মহারাজ জির আসন্ন জন্ম শতবার্ষিকী উদযাপন নিয়েও আলোচনা করেছেন।
এক ট্যুইটে প্রধানমন্ত্রী বলেছেন;
“প্রবীণ বিএপিএস সাধু, ঈশ্বরচরণ স্বামী এবং ব্রহ্মবিহারী স্বামীর সঙ্গে সাক্ষাৎ করেছি। কোভিড-১৯ এবং ইউক্রেন সঙ্কটের সময়ে বিএপিএস-এর ত্রাণ কাজের প্রশংসা জানাই। পরম পুজোনীয় প্রমুখ স্বামী মহারাজ জির আসন্ন জন্ম শতবার্ষিকী উদযাপন নিয়ে আলোচনা এবং সমাজে তাঁর অবদান নিয়ে স্মৃতিচারণ করা হয়েছে।”
CG/SS/SKD/
(
প্রধানমন্ত্রীরদপ্তর
প্রধানমন্ত্রী আগামী ১২ তারিখ কর্ণাটকের মান্ড ও হুব্বালি – ধারওয়াড় সফর করবেন
প্রায় ১৬ হাজার কোটি টাকার বিভিন্ন প্রকল্পের ভিত্তিপ্রস্তর জাতির উদ্দেশে স্থাপন করবেন প্রধানমন্ত্রী
বেঙ্গালুরু – মাইশুরু এক্সপ্রেসওয়েকে জাতির উদ্দেশে উৎসর্গ করবেন প্রধানমন্ত্রী; এর ফলে সফর সময় ৩ ঘন্টার থেকে কমে হবে ৭৫ মিনিট
নয়াদিল্লি, ১০ মার্চ, ২০২৩
প্রধানমন্ত্রী শ্রী নরেন্দ্র মোদী আগামী ১২ মার্চ কর্ণাটক সফর করবেন। প্রায় ১৬ হাজার কোটি টাকার বিভিন্ন প্রকল্পের ভিত্তিপ্রস্তর স্থাপন ও জাতির উদ্দেশে উৎসর্গ করবেন তিনি। দুপুর ১২টা নাগাদ মান্ডার প্রধান সড়ক প্রকল্পের ভিত্তিপ্রস্তর স্থাপন এবং জাতির উদ্দেশে উৎসর্গ করবেন। এরপর, বেলা ৩টে ১৫ মিনিট নাগাদ হুব্বালি – ধারওয়াড়ে বিভিন্ন উন্নয়নমূলক প্রকল্পের উদ্বোধন ও শিলান্যাস করবেন তিনি।
মান্ডাতে প্রধানমন্ত্রী: দেশ জুড়ে বিশ্বমানের যোগাযোগ ব্যবস্থা গড়ে তোলার ক্ষেত্রে প্রধানমন্ত্রীর দৃষ্টিভঙ্গীর সফল রূপ দিতে পরিকাঠামো প্রকল্পের দ্রুত বিকাশ এক প্রমাণস্বরূপ। এই লক্ষ্যে প্রধানমন্ত্রী বেঙ্গালুরু মাইশুরু এক্সপ্রেসওয়েকে জাতির উদ্দেশে উৎসর্গ করবেন। এই প্রকল্পে জাতীয় সড়ক – ২৭৫ এ ছয় লেনবিশিষ্ট বেঙ্গালুরু – নিদাঘাট্টা – মাইশুরু অংশটিকে সংযুক্ত করছে। প্রায় ৮ হাজার ৪৮০ কোটি টাকা ব্যয়ে ১১৮ কিলোমিটার দীর্ঘ এই প্রকল্প গড়ে তোলা হয়েছে। এর ফলে, বেঙ্গালুরু থেকে মাইশুরু যাওয়ার সময় ৩ ঘন্টা থেকে কমে প্রায় ৭৫ মিনিট হবে। এলাকার আর্থ-সামাজিক বিকাশে এটি নির্ণায়ক হিসাবেও কাজ করবে। প্রধানমন্ত্রী চার লেনবিশিষ্ট মাইশুরু – কুশলনগর সড়কের ভিত্তিপ্রস্তর স্থাপন করবে। ৪ হাজার ১৩০ কোটি টাকা ব্যয়ে ৯২ কিলোমিটার দীর্ঘ এই সড়ক গড়ে তোলা হবে। কুশলনগর ও বেঙ্গালুরুর মধ্যে যোগাযোগ সম্প্রসারণে এই প্রকল্প গুরুত্বপূর্ণ ভূমিকা পালন করবে এবং তা নির্মিত হলে ভ্রমণ সময় ৫ ঘন্টা থেকে কমে ২ ঘন্টা ৫০ মিনিট হবে।
হুব্বালি-ধারওয়াদে প্রধানমন্ত্রী: ধারওয়াড় আইআইটি-কে প্রধানমন্ত্রী জাতির উদ্দেশে উৎসর্গ করবেন। এই প্রতিষ্ঠানের ভিত্তিপ্রস্তর প্রধানমন্ত্রী স্থাপন করেছিলেন ২০১৯ সালের ফেব্রুয়ারি মাসে। ৮৫০ কোটি টাকারও বেশি ব্যয়ে নির্মিত এইই প্রতিষ্ঠানটি থেকে চার বছরের বি-টেক, পাঁচ বছরের বিএস - এমএস প্রোগ্রাম, এম-টেক এবং পিএইচডি প্রদান করা হবে। বিশ্বের সর্ববৃহৎ রেল প্ল্যাটফর্ম শ্রী সিদ্ধারূধা স্বামীজী হুব্বালি স্টেশন জাতির উদ্দেশে উৎসর্গ করবেন প্রধানমন্ত্রী। গিনেজ বুক অফ ওয়ার্ল্ড রেকর্ড সম্প্রতি এটিকে স্বীকৃতি দিয়েছে। প্রায় ২০ কোটি টাকা ব্যয়ে ১ হাজার ৫০৭ মিটার দীর্ঘ প্ল্যাটফর্ম নির্মাণ করা হয়েছে। এছাড়াও, প্রধানমন্ত্রী হোসাপেতে – হুব্বালি – তিনাইঘাট বিভাগের বৈদ্যুতিকীকরণ এবং হোসাপেতে স্টেশনটি আধুনিকীকরণ প্রকল্পের সূচনা করবেন।
৫৩০ কোটি টাকা ব্যয়ে এই এলাকাটি বৈদ্যুতিকীকরণের ফলে বিধাহীনভাবে ট্রেন চলাচল করতে পারবে। আধুনিক হসপেট স্টেশনটি যাত্রীদের জন্য অনেক স্বাচ্ছন্দ্যপূর্ণ হয়ে উঠবে। হাম্পি মিনারে অনুকরণে এটি গড়ে তোলা হয়েছে। হুব্বালি – ধারওয়াড় স্মার্টসিটির বিভিন্ন প্রকল্পের উদ্বোধন ও ভিত্তিপ্রস্তর স্থাপন করবেন শ্রী মোদী। প্রায় ৫২০ কোটি টাকা ব্যয়ে এই প্রকল্পে খরচ ধরা হয়েছে।
জয়াদেবা হাসপাতাল ও গবেষণা কেন্দ্রের ভিত্তিপ্রস্তর স্থাপন করবেন প্রধানমন্ত্রী। প্রায় ২৫০ কোটি টাকা ব্যয়ে নির্মিত হাসপাতালে এলাকার মানুষ হৃদরোগ নিরাময়ে আধুনিক চিকিৎসার সুযোগ পাবেন। এলাকায় জল সরবরাহ সম্প্রসারণের লক্ষ্যে ধারওয়াড় মাল্টি-ভিলেজ ওয়াটার সাপ্লাই প্রকল্পের ভিত্তিপ্রস্তর স্থাপন করবেন প্রধানমন্ত্রী। এটি নির্মাণে ব্যয় ধরা হয়েছে ১ হাজার ৪০ কোটি টাকা। তুপ্পারিহাল্লা বন্যাজনিত ক্ষয়ক্ষতি নিয়ন্ত্রণ প্রকল্পের শিলান্যাস করবেন শ্রী মোদী। এর জন্য খরচ ধরা হয়েছে ১৫০ কোটি টাকা।
PG/AB/SB
(
কেন্দ্রীয়মন্ত্রিসভা
জলসম্পদ উন্নয়ন ব্যবস্থাপনা ক্ষেত্রে ভারত ও ডেনমার্কের মধ্যে সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লি, ০২ নভেম্বর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ জলসম্পদ উন্নয়ন ও ব্যবস্থাপনা ক্ষেত্রে ভারত ও ডেনমার্কের মধ্যে সমঝোতাপত্রে অনুমোদন দেওয়া হয়েছে।
সমঝোতাপত্রে সহযোগিতার যেসব ক্ষেত্রগুলির কথা বলা হয়েছে:
- সহজ-সরল পদ্ধতিতে তথ্য আদান-প্রদানের জন্য ডিজিটাইজেশন
- সুসংহত জলসম্পদ উন্নয়ন ও ব্যবস্থাপনা
- ভূগর্ভস্থ জলের মডেলিং ও পর্যবেক্ষণ
- বাড়ি বাড়ি পানীয় জল সরবরাহ
- নদী ও জলাধারগুলির সংস্কার
- জলের গুণগতমানের পর্যবেক্ষণ ও ব্যবস্থাপনা
- নদী-কেন্দ্রিক নগর পরিকল্পনা
- গ্রাম ও শহরাঞ্চলে তরল বর্জ্য ব্যবস্থাপনা
এই সমঝোতাপত্রটি জলসম্পদ উন্নয়ন, গ্রামীণ এলাকায় জল সরবরাহ, পয়ঃপ্রণালী/বর্জ্য জল ব্যবস্থাপনা সহ নানা ক্ষেত্রে সহযোগিতা মজবুত করবে।
প্রেক্ষাপট: ডেনমার্কের প্রধানমন্ত্রী শ্রীমতী মেট্টে ফ্রেডেরিকসন ও প্রধানমন্ত্রী শ্রী নরেন্দ্র মোদীর মধ্যে ২০২০ সালের ২৮ সেপ্টেম্বর ভার্চ্যুয়াল শিখর সম্মেলন অনুষ্ঠিত হয়েছিল। দু’দেশের মধ্যে সবুজ কৌশলগত অংশীদারিত্ব স্থাপনের লক্ষ্যে যৌথ বিবৃতি প্রকাশিত হয়। ঐ বিবৃতিতে পরিবেশ, জল সহ বিভিন্ন ক্ষেত্রে সহযোগিতার বৃদ্ধির উপর জোর দেওয়া হয়।
PG/PM/SB
(
স্বাস্থ্যওপরিবারকল্যাণমন্ত্রক
ডাঃ হর্ষবর্ধনের উপস্থিতিতে লোকসভার অধ্যক্ষ বিশেষজ্ঞ চিকিৎসকদের পরামর্শ গ্রহণের জন্য সংসদভবনে ষষ্ঠ মেগা স্বাস্থ্য শিবিরের উদ্বোধন করেছেন
নয়াদিল্লি, ১৫ মার্চ ২০২১
লোকসভার অধ্যক্ষ শ্রী ওম বিড়লা আজ সংসদ ভবন চত্বরে সাংসদদের সুবিধার্থে বিশেষজ্ঞ চিকিৎসকদের পরামর্শ গ্রহণের জন্য ষষ্ঠ মেগা স্বাস্থ্য শিবিরের উদ্বোধন করেন। এই উপলক্ষে স্বাস্থ্য ও পরিবার কল্যাণ মন্ত্রী ডাঃ হর্ষবর্ধন, বিভাগীয় প্রতিমন্ত্রী শ্রী অশ্বিনী কুমার চৌবে, সংসদ বিষয়ক মন্ত্রী শ্রী প্রহ্লাদ ভেঙ্কটেশ যোশী, রাজ্যসভার ডেপুটি চেয়ারম্যান শ্রী হরিবংশ নারায়ণ সিং ও অন্যান্য বিশিষ্ট ব্যক্তিরা উপস্থিত ছিলেন।
সংসদ ভবন চত্বরে মেডিকেল সেন্টার থেকে সারা বছরই চিকিৎসা পরামর্শ পাওয়া যায়। এ প্রসঙ্গে ডাঃ হর্ষবর্ধন বলেন, স্বাস্থ্য সকলের কাছেই অত্যন্ত গুরুত্বপূর্ণ। এই স্বাস্থ্য শিবিরে বিশেষজ্ঞ চিকিৎসকদের পরামর্শের পাশাপাশি, নমুনা পরীক্ষা-নিরীক্ষা, এক্স-রে এবং আল্ট্রাসাউন্ড পরিষেবার ব্যবস্থা রয়েছে। গত কয়েকদিনে এই স্বাস্থ্য শিবিরে বর্তমান ও প্রাক্তন সাংসদরা ছাড়াও তাঁদের পারিবারিক সদস্য ও অন্যান্য কর্মীরা চিকিৎসা সংক্রান্ত পরামর্শ গ্রহণ করেছেন। বিশেষজ্ঞ চিকিৎসকদের নিয়ে সাধারণ পরিষেবার পাশাপাশি, সংসদ ভবন চত্বরের মেডিকেল সেন্টারে এ বছর কোভিড নমুনা পরীক্ষা এবং কোভিড টিকাকরণের জন্য পৃথক ব্যবস্থা করা হয়েছে।
দেশে কোভিড আক্রান্তের সংখ্যা বৃদ্ধি পাওয়া সম্পর্কে ডাঃ হর্ষবর্ধন বলেন, কেবল কয়েকটি রাজ্যেই আক্রান্তের হার ৮০ শতাংশের বেশি। সাধারণ মানুষ কোভিড আদর্শ আচরণবিধি উপেক্ষা করার ফলেই এই পরিস্থিতি দেখা দিয়েছে। তাই, টিকা নেওয়ার পরও সকলকেই কোভিড আদর্শ আচরণ যথাযথভাবে মেনে চলতে হবে। তিনি আরও বলেন, টিকাকরণকে জনআন্দোলনের রূপ দিতে হবে, যাতে কোভিড আদর্শ আচরণ সম্পর্কে আরও সচেতনতা বাড়ানো যায় এবং টিকা সম্পর্কে সব বিভ্রান্তি দূর করা যায়। দেশে প্রায় ৩ কোটি টিকাকরণ হয়েছে এবং এই অভিযান ধীরে ধীরে গতি পাচ্ছে।
সংসদ ভবন চত্বরে বছরের বিভিন্ন সময়ে বিশেষ স্বাস্থ্য শিবির আয়োজন করা হয়ে থাকে। ২০০৪ সাল থেকে এ ধরনের শিবিরের আয়োজন করা হচ্ছে। সাধারণ চিকিৎসা পরামর্শের পাশাপাশি, বিশেষজ্ঞ চিকিৎসকরা কার্ডিওলজি, নিউরোলজি, এন্ডোক্রিনোলজি, গ্যাস্ট্রোএন্ট্রোলজি সম্পর্কেও প্রয়োজনীয় পরামর্শ দিচ্ছেন। আয়ুর্বেদ ও পুষ্টি সম্পর্কেও বিশেষ পরামর্শের ব্যবস্থা করা হয়েছে।
এর আগে ২০১৯ সালের ডিসেম্বর মাসে আয়োজিত মেগা স্বাস্থ্য শিবিরে প্রায় ২৪০ জন সাংসদ চিকিৎসা পরামর্শ নেন। আজকের মেগা স্বাস্থ্য শিবিরে এইমস্ চিকিৎসা প্রতিষ্ঠানের বিশেষজ্ঞরা বিভিন্ন অসুখ সম্পর্কে প্রয়োজনীয় পরামর্শ দিচ্ছেন।
শিবিরে বিশিষ্ট ব্যক্তিদের মধ্যে লোকসভার মহাসচিব শ্রী উৎপল কুমার সিং, রাজ্যসভার অতিরিক্ত সচিব শ্রী জগদীশ কুমার, এইমস্ – এর অধিকর্তা ডঃ রণদীপ গুলেরিয়া, স্বাস্থ্য ও পরিবার কল্যাণ মন্ত্রকের অতিরিক্ত সচিব শ্রীমতী আরতী আহুজা প্রমুখ উপস্থিত ছিলেন।
স্বরাষ্ট্র মন্ত্রক
প্রবাদপ্রতীম জনপ্রিয় গায়িকা ভারতরত্ন সুশ্রী লতা মঙ্গেশকরের প্রয়াণে কেন্দ্রীয় স্বরাষ্ট্রমন্ত্রী শ্রী অমিত শাহ শোকপ্রকাশ করেছেন
সুর ও সঙ্গীতের সমার্থক লতা দিদি তাঁর সুমধুর ও মন্ত্রমুগ্ধকর কন্ঠস্বরের মাধ্যমে না কেবল ভারতে, বরং সারা বিশ্বে প্রতিটি প্রজন্মের মানুষের জীবনে অপার খুশি নিয়ে এসেছিলেন
নতুন দিল্লি, ৬ ফেব্রুয়ারি, ২০২২
প্রবাদপ্রতীম জনপ্রিয় গায়িকা ভারতরত্ন সম্মানে ভূষিত সুশ্রী লতা মঙ্গেশকরের প্রয়াণে কেন্দ্রীয় স্বরাষ্ট্রমন্ত্রী শ্রী অমিত শাহ গভীর শোকপ্রকাশ করেছেন। একগুচ্ছ ট্যুইটে শ্রী শাহ বলেছেন, "সুর ও সঙ্গীতের সমার্থক লতা দিদি তাঁর সুমধুর ও মন্ত্রমুগ্ধকর কন্ঠস্বরের মাধ্যমে না কেবল ভারতে, বরং সারা বিশ্বে প্রতিটি প্রজন্মের মানুষের জীবনে অপার খুশি নিয়ে এসেছিলেন। সঙ্গীত জগতে তাঁর অবদান শব্দে প্রকাশ করা সম্ভব নয়। তাঁর প্রয়াণ আমার কাছে ব্যক্তিগত ভাবে অপূরণীয় ক্ষতি।"
তিনি আরও বলেছেন, "বিভিন্ন সময় আমি লতা দিদির ভালবাসা ও আশীবার্দ পেয়েছি। এজন্য আমি নিজেকে সৌভাগ্যবান মনে করি। তাঁর অতুলনীয় দেশপ্রেম, মধুরবাণী এবং বিনয়ী আচরণের জন্য সর্বদাই তিনি আমাদের মধ্যে থাকবেন। তাঁর পরিবার ও অগণিত গুণমুগ্ধকর অনুরাগীদের প্রতি আমার সমবেদনা।"
CG/BD/AS/
(Visitor Counter : 121
রেলমন্ত্রক
উত্তর -পূর্বাঞ্চলের হাইডেনসিটি রেল নেটওয়ার্কে বিদ্যুতায়নের ক্ষেত্রে জোর দেওয়া হয়েছে
নতুন দিল্লি,১১ অক্টোবর, ২০২১
ভারতীয় রেলওয়ে ২০২৩-২০২৪ সালের মধ্যে ব্রডগেজ লাইনে বিদ্যুতায়নের কাজ সম্পূর্ণ করার লক্ষ্য নিয়েছে।এর ফলে শুধুমাত্র জ্বালানির ব্যবহার কমবে না,একই সঙ্গে জ্বালানি ক্ষেত্রে ব্যয় হ্রাস পাবে এবং দেশের আর্থিক সঞ্চয়ও হবে।
এরই অঙ্গ হিসেবে উত্তর-পূর্ব সীমান্ত রেলওয়েতে কাটিহার থেকে গুয়াহাটি পর্যন্ত হাইডেনসিটি নেটওয়ার্কের মোট ৬৪৯ কিলোমিটার দীর্ঘ যাত্রাপথে বিদ্যুতায়নের কাজ সফলভাবে সম্পন্ন হয়েছে। এর ফলে এখন দেশের সকল প্রধান শহরগুলির সঙ্গে গুয়াহাটির নির্বিঘ্নে বৈদ্যুতিক সংযোগ গড়ে উঠেছে। গত ৭ থেকে ৯ অক্টোবর উওর -পূর্বাঞ্চলের কমিশন অফ রেলওয়ে সেফটি শেষ পর্যায়ের কাজ পরিদর্শন করেছেন। এখন এই নেটওয়ার্কে উচ্চ গতি এবং ভারী পণ্যবাহী ট্রেন সহ যাত্রীবাহী ট্রেনগুলি চলাচল করতে পারবে।
গুয়াহাটি পর্যন্ত হাইডেনসিটি নেটওয়ার্কে বিদ্যুতায়নের কাজ সম্পূর্ণ হওয়ার ফলে
উত্তর -পূর্বাঞ্চল রেল বিভাগের বছরে প্রায় ৩০০ কোটি টাকার বৈদেশিক মুদ্রা সাশ্রয় হবে এবং প্রতি মাসে ৩৪০০ কিলো লিটার তেল বাঁচবে।এমনকি গুয়াহাটি থেকে কাটিহার / মালদা টাউনের মধ্যে যাতায়াতের সময় ২ ঘন্টা পর্যন্ত কমবে।পাশাপাশি মণিপুর, মিজোরাম, মেঘালয়, নাগাল্যান্ড এবং সিকিমের মতো উত্তর -পূর্ব রাজ্যের জন্য এখন অতিরিক্ত রাজধানী এক্সপ্রেস ট্রেন চালু করা যেতে পারে।
CG/SS
(Visitor Counter : 94
নীতিআয়োগ
পঞ্চম উইমেন টান্সফর্মিং ইন্ডিয়া পুরস্কার ২০২১-২২-এর জন্য নীতি আয়োগের মহিলা শিল্পোদ্যোগ মঞ্চের পক্ষ থেকে আবেদনপত্র আহ্বান
নতুন দিল্লি, ২ অক্টোবর, ২০২১
স্বাধীনতার ৭৫ তম বার্ষিকী উদযাপনে আজাদি কা অমৃত মহোৎসবের অঙ্গ হিসেবে নীতি আয়োগের ফ্ল্যাগশিপ অভিযান মহিলা শিল্পোদ্যোগ মঞ্চ ৭৫ জন সফল শিল্পোদ্যোগী মহিলাকে সংবর্ধনা দেবে। ৫ বছর আগে চালু হওয়া উইমেন টান্সফর্মিং ইন্ডিয়া পুরস্কার দিয়ে 'সশক্ত অউর সমর্থ ভারত' গড়ে তোলার জন্য মহিলা শিল্পোদ্যোগীদের অবদানকে স্বীকৃতি জানানো হবে।
শিল্পোদ্যোগের ক্ষেত্রে যে সমস্ত মহিলা আমূল পরিবর্তন নিয়ে এসেছেন, তাদের প্রচেষ্টার স্বীকৃতি জানাতে নীতি আয়োগ এই পুরস্কার দিয়ে থাকে। ২০১৮ থেকে মহিলা শিল্পোদ্যোগ মঞ্চের মাধ্যমে এই পুরস্কার দিয়ে আসা হচ্ছে। দেশে যে সমস্ত মহিলা শিল্পোদ্যোগের ক্ষেত্রে আমূল পরিবর্তন নিয়ে এসেছেন এবং অন্যদের উদ্বুদ্ধ করেছেন তাদের স্বীকৃতিতে এই পুরস্কার দেওয়া হয়।
এবছর উইমেন টান্সফর্মিং ইন্ডিয়া পুরস্কার রাষ্ট্রসংঘ, সিসকো, ফিকি এবং গ্র্যান্ট থর্টন ভারত সংস্থার সঙ্গে অংশীদারিত্বে দেওয়া হবে। মহিলা শিল্পোদ্যোগ মঞ্চের ওয়েবসাটে  পুরস্কারের জন্য আবেদনপত্র দেওয়া রয়েছে। আবেদনপত্র পাঠানোর শেষ তারিখ আগামী ৩১ ডিসেম্বর। একজন মহিলা শিল্পোদ্যোগী নিজে বা অন্য কোন শিল্পোদ্যোগীর নাম পুরস্কারের জন্য পাঠাতে পারেন। ৭টি বিভাগে এই পুরস্কার দেওয়া হবে। এগুলি হল - জনসেবা, উৎপাদন ক্ষেত্র, উৎপাদন বহির্ভূত ক্ষেত্র, অর্থ ব্যবস্থার বিকাশের সঙ্গে যুক্ত পরিষেবা, জলবায়ু পরিবর্তন, সৃজনশীল শিল্প, সংস্কৃতি এবং হস্তশিল্প সহ ডিজিটাল উদ্ভাবন। আবেদনপত্র জমা দেওয়ার যাবতীয় নীতি-নির্দেশিকা ওয়েবসাইটে দেওয়া রয়েছে।
পুরস্কারের জন্য পাওয়া আবেদনপত্রগুলি তিনটি পর্যায়ে বিশ্লেষণ করা হবে। এজন্য নিরপেক্ষ মূল্যায়ন পদ্ধতি গড়ে তোলা হচ্ছে, যেখানে বিচারকমণ্ডলীর সদস্যরা আবেদনপত্র খতিয়ে দেখবেন। পুরস্কার জয়ী মহিলা শিল্পোদ্যোগীদের আগামী বছর ৮ মার্চ আন্তর্জাতিক নারী দিবস উপলক্ষে সংবর্ধনা দেওয়া হবে।
বর্তমানে মহিলা শিল্পোদ্যোগ মঞ্চে ২১ হাজারের বেশি স্বীকৃত ইউজার রয়েছেন এবং মোট ৩৭টি অংশীদারকে নিয়ে এই মঞ্চের কাজকর্ম পরিচালিত হয়।
CG/BD/AS/
(Visitor Counter : 180
প্রধানমন্ত্রীরদপ্তর
প্রধানমন্ত্রী আগামী তেশরা অক্টোবরে রাষ্ট্রসঙ্ঘের পরিবেশ কর্মসূচির ‘চ্যাম্পিয়নস্ অফ দ্য আর্থ’ পুরস্কার পাবেন
নয়াদিল্লি, ০২ অক্টোবর, ২০১৮
প্রধানমন্ত্রী শ্রী নরেন্দ্র মোদী আগামী ৩রা অক্টোবরে নতুন দিল্লির প্রবাসী ভারতীয় কেন্দ্রে এক বিশেষ অনুষ্ঠানে রাষ্ট্রসংঘের পরিবেশ ক্ষেত্রের সর্বোচ্চ সম্মান ইউএনপি চ্যাম্পিয়ন অফ দ্য আর্থ’ পুরস্কারে ভূষিত হবেন। গত ২৬শে সেপ্টেম্বরে নিউ ইয়র্কে অনুষ্ঠিত রাষ্ট্রসংঘের ৭৩তম সাধারণ সভায় এই পুরস্কারের কথা ঘোষণা করা হয়।
রাষ্ট্রসংঘের মহাসচিব প্রধানমন্ত্রীর হাতে পুরস্কারটি তুলে দেবেন। ঐদিন অনুষ্ঠানে উপস্থিত দর্শকদের উদ্দেশে প্রধানমন্ত্রী ভাষণ দেবেন।
আন্তর্জাতিক সৌরসংঘের কাজে নেতৃত্বদান ও ২০২২ সালের মধ্যে ভারতকে প্লাস্টিকমুক্ত করতে অভূতপূর্ব অঙ্গীকার গ্রহণের জন্য প্রধানমন্ত্রী মোদীকে নেতৃত্ব পর্যায়ে মনোনীত করা হয়েছে।
উল্লেখ্য, পরিবেশের জন্য উল্লেখযোগ্য কাজ করছেন, সরকারি ও বেসরকারি ক্ষেত্র এবং সুশীল সমাজের এমন বিশিষ্ট নেতাদের এই বার্ষিক চ্যাম্পিয়নস্ অফ দ্য আর্থ পুরস্কার প্রদান করা হয়ে থাকে।
CG/SC/SB…
(Visitor Counter : 72